War vord an hent bras a gas da Gaerdydd (Cardiff) e welomp panelloù diwar-benn ur fest bras a zo eno : an Eisteddfod [Eizhtezvod]. Petra an diaoul eo an dra-se ? Ijinit ta Gouel ar Brezhoneg - Devezh ar Brezhoneg bremañ - gant miliadoù ha miliadoù a dud, hag a badfe neo ket un devezh met ur sizhunvezh a-bezh. Sed ar pezh eo an eisteddfod : ur fest lech ma vez klevet BARZHONEGOÙ,  kanaouennoù, LAZOÙ-KANAÑ, PREZEGENNOÙ, choariva ha koñsertoù a bep seurt, ha pep tra e kembraeg. Koñkourioù kan ha BARZHONIEZH a vez ivez. Ar BARZH a ya ar maout gantañ vez profet ur gador kizellet kaer dezhañ, ur chiz a oa deusouti ER GRENNAMZER dija.